เจ็บนมตรงที่มีก้อนเล็กที่อยุ่ข้างบนหัวนมค่ะ เจ็บบวมบริเวณก้อน เป็นอะไรคะ
สวัสดีค่ะ การคลำได้ก้อนที่เต้านมรวมทั้งอาการเจ็บเต้านมอาจเกิดได้จาก1.มีการอักเสบของต่อมน้ำนมและท่อน้ำนมเนื่อเยื่ออาจแข็งเลยทำให้คลำได้เหมือนเป็นก้อนได้เต้านมอาจบวมและแดง บริเวณผิวหนังหรือหัวนมอาจเห็นบาดแผล หากเป็นรุนแรงก็จะกลายเป็นฝีหนองได้2.. ถุงน้ำหรือซีสต์ อาจเป็นซีสต์ก้อนเดียวหรือกลุ่มของซีสต์ หากมีการอักเสบเกิดขึ้นก็จะทำให้มีอาการปวดได้3. ก้อนเนื้องอกธรรมดา มีหลายชนิด เช่น ก้อนไขมัน ก้อนเนื้องอก fibroadenoma แต่มักไม่ทำให้เจ็บหรือบวม4. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก จะทำให้คลำได้เเป็นก้อน แต่มักไม่เจ็บหรือปวด5.มะเร็งเต้านมพบได้น้อยมากในคนอายุน้อยค่ะ (หากไม่มีประวัติคนในครอบครัวเป็น) อีกทั้งส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากค่ะหากคลำได้เป็นก้อนที่เต้านมชัดเจน แนะนำให้ไปพบแพทย์ค่ะ เแพทย์จะทำการตรวจคลำเต้านมในเบื้องต้น หากไม่ใช่การอักเสบของเนื้อเยื่อเต้านม แพทย์อาจส่งตรวจเพิ่มเติม เช่น อัลตราซาวด์เต้านมค่ะ